คลองระพีพัฒน์แยกตก

คลองระพีพัฒน์แยกตก เป็นคลองที่แยกมาจากคลองระพีพัฒน์ ขุดขึ้นหลังจากการสร้างเขื่อนพระรามหกในสมัยรัชกาลที่ 6 โดยให้เป็นเส้นทางน้ำจากแม่น้ำป่าสักลงมาเชื่อมกับคลองระพีพัฒน์ แยกเป็น 2 สาย  คือคลองระพีพัฒน์แยกตก ลงมาเชื่อมคลองหกวาสายบนตรงข้ามคลองสิบ อีกสายหนึ่งคือคลองระพีพัฒน์แยกใต้ ลงมาเชื่อมคลองหกวาสายบนตรงข้ามคลองสิบสาม  

คลองระพีพัฒน์แยกตกในปัจจุบัน เริ่มต้นจากประตูน้ำพระศรีศิลป์ อำเภอหนองแค จังหวัดสระบุรี ลงมายังคลองหกวาสายบน และไหลเป็นเส้นแบ่งเขตอำเภอวังน้อย จังหวัดพระนครศรีอยุธยา กับอำเภอหนองเสือ และอำเภอคลองหลวง จังหวัดปทุมธานี ไปจดคลองหนึ่ง บริเวณประตูน้ำพระอินทร์ ที่รอยต่อเขตอำเภอวังน้อย จังหวัดพระนครศรีอยุธยา กับอำเภอคลองหลวง จังหวัดปทุมธานี รวมความยาว 36.6 กิโลเมตร

อ้างอิง

แหล่งข้อมูลอื่น 
 โครงการคลองสำคัญๆในลุ่มน้ำเจ้าพระยา 
 แผนที่คลอง คลองในภาคกลาง คลองระหว่างแม่น้ำเจ้าพระยาและบางปะกง 

คลองในอำเภอหนองแค
คลองในอำเภอวังน้อย
คลองในอำเภอหนองเสือ
คลองในอำเภอคลองหลวง
สถานที่ที่ตั้งชื่อตามพระนามของพระบรมวงศานุวงศ์ไทย